13.6.2014 Jurnalul Oficial al Uniunii Europene L 174/45 DECIZIA COMISIEI din 5 iunie 2014 de stabilire a criteriilor ecologice de acordare a etichetei ecologice a UE pentru produse textile [notificată cu numărul C(2014) 3677] (Text cu relevanță pentru SEE) (2014/350JUE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (!), în special articolul 8 alineatul (2), după consultarea Comitetului pentru etichetare ecologică al Uniunii Europene, întrucât: (1) În temeiul Regulamentului (CE) nr. 66/2010, eticheta ecologică a UE poate fi acordată produselor care au un impact redus asupra mediului pe durata întregului lor ciclu de viață. (2) Regulamentul (CE) nr. 66/2010 prevede stabilirea de criterii specifice de acordare a etichetei ecologice a UE, în funcție de grupele de produse. (3) Decizia 2009/567/CE a Comisiei () a stabilit criteriile ecologice și cerințele aferente de evaluare şși verificare pentru produsele textile, care sunt valabile până la 30 iunie 2014. (4) Pentru a reflecta mai bine stadiul actual al tehnologiei de pe piață pentru această grupă de produse şi pentru a ține seama de inovațiile apărute după adoptarea deciziei menționate anterior, se consideră oportun să se modifice sfera grupei de produse și să se stabilească un set revizuit de criterii ecologice. (5)  Criteriile au în special obiectivul de a identifica produsele care au un impact mai scăzut asupra mediului pe durata ciclului lor de viață, cu ameliorări specifice pentru ca acestea: să provină din forme mai durabile de agricultură și silvicultură, să fie fabricate utilizând mai eficient resursele şi energia, prin procese mai curate și mai puţin poluante şi utilizând mai puține substanţe periculoase, și să fie concepute și specificate pentru a fi de înaltă cali- tate și durabile. Criteriile de acordare a etichetei ecologice a UE produselor textile sunt stabilite pentru aspectele menționate anterior, iar produsele cu performanțe îmbunătățite în ceea ce priveşte aspectele respective ar trebui promovate. Prin urmare, este oportun să se stabilească criterii de acordare a etichetei ecologice a UE pentru grupa de produse „textile”. (6)  Criteriile revizuite, precum şi cerințele de evaluare și de verificare aferente, ar trebui să fie valabile pentru o perioadă de patru ani de la data adoptării prezentei decizii, având în vedere ciclul de inovare pentru această grupă de produse. (7) Prin urmare, Decizia 2009/567/CE ar trebui înlocuită prin prezenta decizie. (8) Este necesar să se prevadă o perioadă de tranziție pentru producătorii ale căror produse au primit eticheta ecolo- gică a UE pentru produse textile pe baza criteriilor stabilite în Decizia 2009/567/CE, astfel încât aceştia să aibă timp suficient să își adapteze produsele în vederea îndeplinirii criteriilor și cerinţelor revizuite. (9)  Măsurile prevăzute în prezenta decizie sunt conforme cu avizul comitetului înființat în temeiul articolului 16 din Regulamentul (CE) nr. 66/2010, () JOL27,30.1.2010,p. 1. ()) Decizia 2009/567/CE a Comisiei din 9 iulie 2009 de stabilire a criteriilor de acordare a etichetei ecologice comunitare pentru produse textile J0L 197, 29.7.2009, p. 70).